Traffic (cinta de 2000)

:*Iste ye un articlo sobre una cinta estausunidense de drama policiaco de l'anyo 2000; ta atros usos, se veiga *'Traffic***.


***Traffic*** (títol orichinal en [[Idioma anglés|anglés]], en [[Idioma aragonés|aragonés]] ***Trafico**', estrenada en Aragón con o suyo títol orichinal) ye una cinta de cine de drama policiaco coproducida por o cine estausunidense y lo cine alemán estrenada l'anyo 2000, dirichida por Steven Soderbergh seguntes un guión adaptau por Stephen Gaghan (basau en *[[Traffik]]*, una serie de televisión britanica de 1989), con una banda sonora orichinal de Cliff Martinez, una dirección de fotografía de Peter Andrews y una producción cinematografica d'Edward Zwick, Marshall Herskovitz y Laura Bickford ta las productoras Bedford Falls Productions, Laura Bickford Productions y Initial Entertainment Group. Conta con un elenco formau por Benicio del Toro, Jacob Vargas, Marisol Padilla Sánchez, Tomas Milian, Jose Yenque, Michael Douglas, Amy Irving, Erika Christensen, Topher Grace, D. W. Moffett, James Brolin, Albert Finney, Steven Bauer, Catherine Zeta-Jones, Dennis Quaid, Clifton Collins Jr., Don Cheadle, Luis Guzmán, Miguel Ferrer, Peter Riegert y Benjamin Bratt, entre d'atros actors.

A cinta presenta tres historias relacionadas entre ellas por o mundo d'o narcotrafico entre Mexico y los Estaus Unius, y basadas parcialment en personaches y feitos reals. En a primera historia, lo cheneral mexicano Salazar contracta a Javier Rodríguez y Manolo Sánchez, dos chicoz policías corruptos, ta que troben y arresten a un capo d'o cártel de Tijuana, centrau en Tijuana, a qui quiere destruyir, pero cuan descubren que Salazar treballa ta lo cártel de Juárez iste asasina a Sánchez. A segunda historia se centra en Robert Wakefield, un chuez conservador d'Ohio a qui nombran responsable maximo d'a luita contra las drogas en Estaus Unius y que tien problemas en conoixer que su filla Caoline ye adicta a las drogas y, sobre tt, cuan ista se fuga de casa suya y s'adedica a la prostitución ta financiar a suya adicción. A tercera historia s'escayece en San Diego (California) y charra d'a detención d'Eduardo Ruiz que conduz a detener a su chefe Carl Ayala, descubrindo asinas a suya muller Helena lo verdadero treballo de su mariu, y que contina cuan as menazas a lo fillo d'a parella si no paga la millonaria deuda de su pai con os suyos superiors.

A cinta s'ambienta en Tijuana (Baixa California) y atros puestos en Mexico, y en Cincinnati (Ohio) y localizacions en Maryland, Texas y Washington, DC; y las suyas escenas se filmoron en Cincinnati, Cleveland y Columbus (Ohio), en El Paso y Fort Bliss (Texas), en Las Cruces y atros puestos de Nuevo Mexico) en Nogales (Arizona), en Los Angeles, Pasadena y San Diego (California) y en Washington, DC en Estaus Unius, y en Tijuana (Baixa California), en Nogales (Sonora) y en Ciudat de Mexico en Mexico.

*Traffic* ye una cinta que ha recibiu cuantismos premios y nominacions, en destacando cuatre Premios Oscar (Millor Director, Millor Actor Segundario, Millor Guión Adaptau y Millor Montache) y una nominación a lo Premio Oscar a la Millor Cinta en 2001 en a 73<sup>ena</sup> edición d'os Premios Oscar; dos Premios BAFTA (Millor Actor Segundario y Millor Guión Adaptau) y dos nominacions (Millor Director y Millor Montache) en 2001 en a 51<sup>ena</sup> edición d'os Premios BAFTA; una nominación a lo Premio César a la Millor Cinta Forana en 2002 en a 27<sup>ena</sup> edición d'os Premios César; y dos Premios Globos d'Oro (Millor Actor Segundario y Millor Guión) y atras tres nominacions (Millor Cinta Dramatica, Millor Actriz Segundaria y Millor Director) en 2001 en a 58<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 2000.
* Cintas de 2000.

## Referencias

## Vinclos externos
*  ''Traffic'' en Internet Movie Database.
*  ''Traffic'' en Metacritic.
*  ''Traffic'' en Rotten Tomatoes.
*  ''Traffic'' en Box Office Mojo.